NORAKSTS

|  |  |
| --- | --- |
| 27.08.2020. | Nr.14/5 |

###### DECENTRALIZĒTO KANALIZĀCIJAS SISTĒMU APSEKOŠANAS

###### KOMISIJAS IZVEIDOŠANA

(Ziņo I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, D.Olte, A.Garančs, R.Šlegelmilhs, J.Strods, I.Jakovels, A.Eihvalds, A.Rublis), **PRET – 1** (L.Zīverts), **ATTURAS** – **1** (G.Kurlovičs),

 saskaņā ar likuma „Par pašvaldībām” 21.panta pirmās daļas 24.punktu, 15.panta pirmās daļas 1. un 2.punktu un 61.pantu, lai ievērotu Ministru kabineta 2017.gada 27.jūnija noteikumos Nr.384 “Noteikumi par decentralizēto kanalizācijas sistēmu apsaimniekošanu un reģistrēšanu” noteiktās decentralizēto kanalizācijas sistēmu apsaimniekošanas prasības un nodrošinātu Jelgavas pilsētas pašvaldības 2019.gada 25.jūlija saistošajos noteikumos Nr.19-17 “Par decentralizēto kanalizācijas pakalpojumu sniegšanas un uzskaites kārtību Jelgavas pilsētas pašvaldībā” paredzēto decentralizēto kanalizācijas sistēmu kontroles un uzraudzības kārtību un novērstu videi nodarāmo kaitējumu Jelgavas pilsētā, ņemot vērā SIA “Jelgavas ūdens” 2020.gada 15.jūlija iesniegumu “Par SIA “Jelgavas ūdens” dalībnieku nozīmēšanu decentralizētās kanalizācijas sistēmas apsekošanas komisijas darbam”, Jelgavas pilsētas pašvaldības iestādes “Pilsētsaimniecība” 2020.gada 6.augusta iesniegumu “Par decentralizētās kanalizācijas sistēmas komisiju” un Jelgavas pilsētas pašvaldības policijas 2010.gada 6.augusta iesniegumu “Par darbu komisijā”,

**JELGAVAS PILSĒTAS DOME NOLEMJ:**

1. Izveidot Decentralizēto kanalizācijas sistēmu apsekošanas komisiju šādā sastāvā:

1.1. Komisijas priekšsēdētājs: Tatjana Valtere – SIA “Jelgavas ūdens” Tehniskās daļas vadītāja;

1.2. Komisijas priekšsēdētāja vietnieks: Vita Useļonoka - Jelgavas pilsētas pašvaldības iestādes „Pilsētsaimniecība” būvinženiere;

1.3. Komisijas locekļi:

1.3.1. Aivars Lūriņš – Jelgavas pilsētas pašvaldības policijas vecākais inspektors;

1.3.2. Aigars Ližus - SIA “Jelgavas ūdens” Abonentu kontroles dienesta vadītājs;

2. Uzdot Decentralizēto kanalizācijas sistēmu apsekošanas komisijas priekšsēdētājam 3 (trīs) mēnešu laikā izstrādāt Decentralizēto kanalizācijas sistēmu apsekošanas komisijas nolikumu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2020.gada 27.augustā